

**UPISI U SREDNJU ŠKOLU**

Sve informacije o postupku prijava i upisa u srednje škole za školsku godinu 2020./2021. dostupne su u četiri publikacije koje su prema tipu učenika podijeljene na:

• [Prijave i upisi u srednje škole za školsku godinu 2020./2021.- Idemo u srednju!!! - redovni učenici](https://www.upisi.hr/docs/Publikacija_redovni.pdf)(za učenike koji u tekućoj školskoj godini završavaju osnovno obrazovanje u redovitome sustavu obrazovanja u Republici Hrvatskoj)

• [Prijave i upisi u srednje škole za školsku godinu 2020./2021.- Idemo u srednju!!! - kandidati iz drugih obrazovnih sustava](https://www.upisi.hr/docs/Publikacija_iz_drugih_sustava.pdf) (za kandidate koji osnovno obrazovanje završavaju ili su završili izvan Republike Hrvatske, kandidate koji završavaju ili su završili osnovno obrazovanje u sustavu obrazovanja odraslih u Republici Hrvatskoj i za kandidate koji su osnovno obrazovanje završili u Republici Hrvatskoj prije 2019. godine)

• [Prijave i upisi u srednje škole za školsku godinu 2020./2021.- Idemo u srednju!!! - učenici koji upisuju umjetničke programe i odjele za sportaše](https://www.upisi.hr/docs/Publikacija_umjetnicke_sportasi.pdf)(za učenike koji žele upisati pripremne programe glazbene ili plesne škole ili srednju glazbenu ili plesnu školu te za učenike koji žele upisati razredne odjele za sportaše)

• [Prijave i upisi u srednje škole za školsku godinu 2020./2021.- Idemo u srednju!!! - učenici s teškoćama u razvoju](https://www.upisi.hr/docs/Publikacija_teskoce.pdf)(za učenike s teškoćama u razvoju koji se prijavljuju preko županijskog upravnog odjela odnosno Gradskog ureda za obrazovanje, kulturu i sport Grada Zagreba)

• [Primjer bodovanja za školsku godinu 2020./2021.](https://www.upisi.hr/docs/Primjeri_bodovanja.pdf) (Primjeri bodovanja uspjeha kandidata iz osnovnoga obrazovanja).

Publikacije se nalaze i na naslovnoj stranici [www.upisi.hr](http://www.upisi.hr/).

Prvi korak koji moraju napraviti svi učenici osmih razreda je **PRIJAVA U SUSTAV.**

**Kako se prijaviti ?**

**Na stranici** [www.upisi.hr](http://www.upisi.hr/)

Unesi **korisničko ime i lozinku iz AAI@EduHr sustava** koju si dobio/la u školi.**Ako se prijavljuješ po prvi put polje PIN ostavi prazno** i klikni na "Prijavi se" nakon unosa korisničkog imena i lozinke. Zatim ćeš moći unijeti broj mobitela na koji će ti biti poslan PIN.

Ako si aktivirao/la zabranu primanja ili slanja SMS poruka trećih strana putem svog mobilnog operatera, PIN ti neće biti isporučen. Molimo da navedenu opciju provjeriš sa svojim mobilnim operaterom.

**Ako si izgubio/la korisničko ime ili lozinku**, javi se administratoru imenika (učiteljici Draženki Kućar) u svojoj školi koji će ti ponovno dati podatke za prijavu.

**U slučaju da si izgubio/la PIN**, pošalji SMS sadržaja OPET na broj 888777 s onog broja mobitela kojeg si upisao/la u sustav kod prve prijave. Poruka se naplaćuje po cijeni definiranoj ugovorom s tvojim operaterom.

**Prijava u razredne odjele za sportaše**

objavljeno: 30.05.2020, 14:01

Svi kandidati koji su zainteresirani za upis u razredne odjele za sportaše moraju iskazati svoj interes za upis u razredne odjele za sportaše kroz sustav NISpuSŠ na kartici “Moji podaci” od 1. do 8. lipnja 2020. godine. Na navedenoj kartici kandidati upisuju sport kojim se bave, naziv kluba i mjesto u kojem se nalazi klub. Obavezno nakon unosa navedenih podataka, svoj odabir trebaju potvrditi na gumbu Spremi promjene koji se nalazi pri dnu stranice. Video uputa je dostupna [ovdje.](https://meduza.carnet.hr/index.php/media/watch/13119)

Učenici koji su zainteresirani za upis u razredne odjele za sportaše neka prouče upute na poveznicama:

<https://www.upisi.hr/upisi/Novosti/Novost/2641>

<https://www.upisi.hr/docs/Publikacija_umjetnicke_sportasi.pdf>